Period: Old Babylonian
Genre: Literary
Transliteration:
<SURFACE>
hur-saŋ {na₄}za-gin₃-na-gin₇ tar-re-gin₇
iri {d}iškur-re ba-an-de₂-a-gin₇ gu₂ ki-še₃ ŋa₂-ŋa₂-dam
e₂-e kur {ŋeš}eren kud nu-me-a
{urud}ha-zi-in gal-gal ba-ši-in-de₂-de₂
{urud}aga-silig-ga a₂ min-a-bi-da u₄-sar ba-an-ak
ur₂-bi-a {urud}gi₂-dim ba-an-ŋar
suhuš kalam-ma-ke₄ ki ba-e-la₂
pa-bi-a {urud}ha-zi-in ba-an-ŋar
e₂-e ŋuruš ug₅-ga-gin₇ gu₂ ki-še₃ ba...
gu₂ kur-kur-ra gu₂ ki-še₃ ba...
alal-bi im-ma-ra-an...
im šeŋ₃-šeŋ₃ an-na ba-e...
{ŋeš}kan₄-bi ba-ra-an-si-ig teš₂-bi...
kan₄ še nu-kud-da še i-ni-in...
šu kalam-ma-ta še ba-da...
...silim-ma-bi {ŋeš}al-e...
kur-kur...silim-silim-bi...
a-gar₃ mah-e a-eštub{ku₆}...
e₂-kur-ra {urud}gi₂...gal-gal-la...
itima{ma} e₂ ud nu-zu...
dub-šen kug diŋir-re-e-ne uri...
la-ha-ma dub-la₂ gal e₂...
lu₂ an-zil gu₇-a nu-me...
{d}na-ra-am{d}suen šu gibil-ke₄ bi₂-in-sag₃
{ŋeš}eren {ŋeš}šu-ur₂-me {ŋeš}za-ba-lum {ŋeš}taškarin
ŋeš gi-gun₄-na-bi-eš <unk> ba-an-sur-sur
kug-sig₁₇-bi mi-si-ra bi₂-in-ed₃
kug-babbar-bi <unk> šir-ra bi₂-in-ak
urud-bi še mah de₆-a-gin₇ kar-re bi₂-in-si-si
kug-bi kug-dim₂-e im-dim₂-e
3(u)
<SURFACE>
za-bi za-dim₂-e im-dim₂-e
urud-bi simug im-tu₁₁-be₂
niŋ₂ <unk> iri hul-a nu-me-a
e₂-e ma₂ gal-gal kar-ra ba-an-us₂
e₂ {d}en-lil₂-la₂-še₃ ma₂ gal-gal kar-ra ba-an-us₂
niŋ₂ <unk> uru₁₇-ta ba-ra-e₃
niŋ₂ <unk> uru₁₇-ta ed₂-da-bi
a-ga-de₃ dim₂-ma-bi ba-ra-e₃
ma₂-e kar ib₂-kur₂...a-ga-de₃ ba-kur₂
ud te-eš dug₄-ga kalam teš₂-a ŋar-ra
a-ma-ru zig₃-ga gaba-šu-ŋar nu-tuku
{d}en-lil₂-le nam...
kur gu₂-bi₂-na...
hur-saŋ...
uŋ₃-ŋa₂ nu-sig₁₀...
gu-ti-um{ki}...
dim₂-ma lu₂...
{d}en-lil₂-le kur-ta...
šid-šid buru₅{mušen}gin₇...
a₂-bi gu maš-anše...
niŋ₂-na-me a₂-bi...
lu₂ na-me a₂-bi...
{lu₂}kiŋ₂-gi₄-a har-ra-an-na nu-mu...
ma₂ ra-gaba id₂-da nu-mu-un-dib-be₂
uzud sig₁₇ {d}en-lil₂-la₂ amaš-ta ba-rah₂-rah₂-aš na-gada-bi bi₂-in-us₂-u₂-us₂
šilam tur₃-bi-ta ba-rah₂-rah₂-aš unud-bi bi₂-in-us₂-u₂-us₂
ŋeš gu₂-ka en-nu-uŋ₃ ba-e-zal
har-ra-an-na {lu₂}sa <unk> ba-e-tuš
abul kalam-ma-ka {ŋeš}ig im-ma bi₂-in-gub
kur-kur-re bad₃ uru₁₇-ne-ne-ke₄ gu₃ gig mi-ni-ib₂-be₂-ne
<RULING>
ŋeš₂

Cuneiform:
<SURFACE>
𒄯𒊕𒎎𒍝𒆳𒈾𒁶𒋻𒊑𒁶
𒌷𒀭𒅎𒊑𒁀𒀭𒌤𒀀𒁶𒄘𒆠𒂠𒂷𒂷𒁮
𒂍𒂊𒆳𒄑𒂞𒋻𒉡𒈨𒀀
𒍏𒄩𒍣𒅔𒃲𒃲𒁀𒅆𒅔𒌤𒌤
𒍏𒂇𒍂𒂵𒀉𒈫𒀀𒁉𒁕𒌓𒊬𒁀𒀭𒀝
𒌫𒁉𒀀𒍏𒆤𒁴𒁀𒀭𒃻
𒁼𒌧𒈠𒆤𒆠𒁀𒂊𒇲
𒉺𒁉𒀀𒍏𒄩𒍣𒅔𒁀𒀭𒃻
𒂍𒂊𒄨𒂦𒂵𒁶𒄘𒆠𒂠𒁀...
𒄘𒆳𒆳𒊏𒄘𒆠𒂠𒁀...
𒋄𒁉𒅎𒈠𒊏𒀭...
𒅎𒀀𒀭𒀀𒀭𒀭𒈾𒁀𒂊...
𒄑𒆍𒁉𒁀𒊏𒀭𒋛𒅅𒌨𒁉...
𒆍𒊺𒉡𒋻𒁕𒊺𒄿𒉌𒅔...
𒋗𒌧𒈠𒋫𒊺𒁀𒁕...
...𒁲𒈠𒁉𒄑𒀠𒂊...
𒆳𒆳...𒁲𒁲𒁉...
𒀀𒃼𒈤𒂊𒀀𒄞𒄩...
𒂍𒆳𒊏𒍏𒆤...𒃲𒃲𒆷...
𒃟𒈠𒂍𒌓𒉡𒍪...
𒁾𒊿𒆬𒀭𒊑𒂊𒉈𒌵...
𒆷𒄩𒈠𒁾𒇲𒃲𒂍...
𒇽𒀭𒉣𒅥𒀀𒉡𒈨...
𒀭𒈾𒊏𒄠𒀭𒂗𒍪𒋗𒉋𒆤𒉈𒅔𒉺
𒄑𒂞𒄑𒋗𒌫𒈨𒄑𒍝𒁀𒈝𒄑𒌆
𒄑𒄀𒀕𒈾𒁉𒌍<unk>𒁀𒀭𒋩𒋩
𒆬𒄀𒁉𒈪𒋛𒊏𒉈𒅔𒇯𒁺
𒆬𒌓𒁉<unk>𒋓𒊏𒉈𒅔𒀝
𒍏𒁉𒊺𒈤𒁺𒀀𒁶𒋼𒀀𒊑𒉈𒅔𒋛𒋛
𒆬𒁉𒆬𒁶𒂊𒅎𒁶𒂊
𒌍
<SURFACE>
𒍝𒁉𒍝𒁶𒂊𒅎𒁶𒂊
𒍏𒁉𒌣𒅎𒄸𒁉
𒃻<unk>𒌷𒅆𒌨𒀀𒉡𒈨𒀀
𒂍𒂊𒈣𒃲𒃲𒋼𒀀𒊏𒁀𒀭𒍑
𒂍𒀭𒂗𒆤𒇲𒂠𒈣𒃲𒃲𒋼𒀀𒊏𒁀𒀭𒍑
𒃻<unk>𒍇𒋫𒁀𒊏𒌓𒁺
𒃻<unk>𒍇𒋫𒌓𒁺𒁕𒁉
𒀀𒂵𒉈𒁶𒈠𒁉𒁀𒊏𒌓𒁺
𒈣𒂊𒋼𒀀𒌈𒉽...𒀀𒂵𒉈𒁀𒉽
𒌓𒋼𒌍𒅗𒂵𒌧𒌨𒀀𒃻𒊏
𒀀𒈠𒊒𒍣𒂵𒃮𒋗𒃻𒉡𒌇
𒀭𒂗𒆤𒇷𒉆...
𒆳𒄘𒉈𒈾...
𒄯𒊕...
𒌧𒂷𒉡𒋧...
𒄖𒋾𒌝𒆠...
𒁶𒈠𒇽...
𒀭𒂗𒆤𒇷𒆳𒋫...
𒋃𒋃𒉅𒄷𒁶...
𒀉𒁉𒄖𒈦𒀲...
𒃻𒈾𒈨𒀉𒁉...
𒇽𒈾𒈨𒀉𒁉...
𒇽𒆥𒄄𒀀𒄯𒊏𒀭𒈾𒉡𒈬...
𒈣𒊏𒃮𒀀𒇉𒁕𒉡𒈬𒌧𒁳𒁉
𒍚𒄀𒀭𒂗𒆤𒇲𒁦𒋫𒁀𒊏𒊏𒀸𒈾𒃰𒁉𒉈𒅔𒍑𒌑𒍑
𒉦𒉣𒇬𒁉𒋫𒁀𒊏𒊏𒀸𒀖𒆪𒁉𒉈𒅔𒍑𒌑𒍑
𒄑𒄘𒅗𒂗𒉡𒌧𒁀𒂊𒉌
𒄯𒊏𒀭𒈾𒇽𒊓<unk>𒁀𒂊𒆪
𒆍𒃲𒌧𒈠𒅗𒄑𒅅𒅎𒈠𒉈𒅔𒁺
𒆳𒆳𒊑𒂦𒍇𒉈𒉈𒆤𒅗𒍼𒈪𒉌𒌈𒁉𒉈
<RULING>
𒁹